CELEX: 
Language: sk
Date: 2017-06-26 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení nariadenie Európskeho parlamentu a Rady (EÚ) č. 540/2014, pokiaľ ide o požiadavky na systém zvukovej signalizácie vozidla na účely typového schválenia EÚ

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Hybridné elektrické vozidlá a výlučne elektrické vozidlá, ktoré sú nazývané aj tichými cestnými vozidlami, vydávajú zvuk s podstatne nižšou hladinou akustického tlaku ako vozidlá so spaľovacími motormi, čo má priaznivý vplyv na životné prostredie. Toto zníženie však odstránilo dôležitý zdroj počuteľného signálu, ktorý upozorňuje zraniteľných účastníkov cestnej premávky, osobitne zrakovo postihnuté osoby alebo cyklistov, na blížiace sa vozidlo, vozidlo v ich blízkosti alebo odchádzajúce vozidlo.
            
            
               Požiadavky na typové schválenie so zreteľom na emisie zvuku, ktoré sa uplatňujú na vozidlá kategórií M a N, sú stanovené v nariadení (EÚ) č. 540/2014
                  1
               . V uvedenom nariadení sa takisto stanovujú minimálne požiadavky na emisie zvuku na účely inštalácie systému zvukovej signalizácie (AVAS) v tichých cestných vozidlách, ktorého cieľom je upozorniť zraniteľných účastníkov cestnej premávky, vzhľadom na ich bezpečnosť, na prítomnosť takýchto vozidiel v ich blízkosti.
            
            
               V súčasnosti treba podrobne určiť a zlepšiť tak požiadavky na systém AVAS uvedené v nariadení (EÚ) č. 540/2014 tým, že sa zohľadní úsilie vyvinuté v tejto oblasti na úrovni EHK OSN, ktorého výsledkom je nedávno prijatý predpis EHK OSN č. 138 o typovom schvaľovaní tichých cestných vozidiel. Komisia zároveň splní legislatívnu povinnosť podrobnejšie určiť požiadavky na systém AVAS uvedenú v článku 8 nariadenia (EÚ) č. 540/2014.
            
            
               Cieľom tohto aktu je zmeniť prílohu VIII k nariadeniu (EÚ) č. 540/2014 uvedením technických požiadaviek na systém AVAS a súvisiacich skúšobných postupov s odkazom na predpis OSN č. 138.
            
            
               2.KONZULTÁCIE PRED PRIJATÍM AKTU
            
            
               Pri príprave tohto aktu Komisia uskutočnila náležité konzultácie na expertnej úrovni, do ktorých sa zapojili príslušné zainteresované strany z priemyselného odvetvia, sociálnych partnerov a odborníkov z členských štátov.
            
            
               Tento akt bol od 3. apríla 2017 do 1. mája 2017 predmetom verejnej konzultácie prostredníctvom portálu pre lepšiu právnu reguláciu, pričom prijaté pripomienky boli náležite zohľadnené.
            
            
               3.PRÁVNE PRVKY DELEGOVANÉHO AKTU
            
            
               a)Právny základ
            
            
               Právnym základom tohto delegovaného aktu je nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS.
            
            
               b)Výber nástrojov
            
            
               Nariadenie je vhodným nástrojom na zmenu nariadenia (EÚ) č. 540/2014.
            
            
               DELEGOVANÉ NARIADENIE KOMISIE (EÚ) …/…
            
            
               z 26. 6. 2017,
            
            
               ktorým sa mení nariadenie Európskeho parlamentu a Rady (EÚ) č. 540/2014, pokiaľ ide o požiadavky na systém zvukovej signalizácie vozidla na účely typového schválenia EÚ
            
            
               (Text s významom pre EHP)
            
            
               EURÓPSKA KOMISIA,
            
         
         
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS
                  2
               , a najmä na jeho článok 8 druhý odsek a článok 9,
            
            
               keďže:
            
            
               (1)V nariadení (EÚ) č. 540/2014 sa stanovujú požiadavky na typové schválenie EÚ všetkých nových vozidiel kategórií M (vozidlá používané na prepravu cestujúcich) a N (vozidlá používané na prepravu tovaru), pokiaľ ide o ich hladinu zvuku. V uvedenom nariadení sa takisto stanovujú opatrenia týkajúce sa systému zvukovej signalizácie vozidla (AVAS) pre hybridné elektrické vozidlá a výlučne elektrické vozidlá, ktorého účelom je upozorňovať zraniteľných účastníkov cestnej premávky.
            
            
               (2)V nadväznosti na prijatie predpisu OSN č. 138 o typovom schvaľovaní tichých cestných vozidiel na 168. zasadnutí Svetového fóra pre harmonizáciu predpisov o vozidlách v rámci Európskej hospodárskej komisie Organizácie Spojených národov (EHK OSN), ktoré sa uskutočnilo 8. – 11. marca 2016, by sa mala preskúmať príloha VIII k nariadeniu (EÚ) č. 540/2014 s cieľom zvýšiť presnosť požiadaviek na systémy AVAS z hľadiska druhu a hlasitosti vydávaného zvuku, metódy generovania zvuku, prepínača/prerušovača a zvuku stojaceho vozidla.
            
            
               (3)S cieľom zohľadniť podrobnejšie požiadavky na systém AVAS by sa mal prepracovať informačný dokument podľa prílohy I k smernici Európskeho parlamentu a Rady 2007/46/ES
                  3
                týkajúci sa typového schválenia EÚ vozidla z hľadiska prípustnej hladiny zvuku a doplnok k osvedčeniu o typovom schválení EÚ.
            
            
               (4)Aby sa okrem toho umožnilo schvaľovanie hybridných elektrických vozidiel a výlučne elektrických vozidiel, ktoré sú vybavené systémom AVAS, je vhodné zaviesť požiadavky na skúšky týkajúce sa minimálnych hladín emisií zvuku systému AVAS pri jazde vpred a pri cúvaní, ako aj frekvenčného posuvu vydávaného zvuku.
            
            
               (5)Nariadenie (EÚ) č. 540/2014 by sa preto malo zodpovedajúcim spôsobom zmeniť.
            
            
               (6)Keďže nariadenie (EÚ) č. 540/2014 sa začalo uplatňovať 1. júla 2016 a nemožno ho plne uplatňovať bez zmien prílohy VIII zahrnutých do tohto aktu, malo by toto nariadenie nadobudnúť účinnosť čo najskôr,
            
            
               PRIJALA TOTO NARIADENIE:
            
            
               Článok 1
               Zmeny nariadenia (EÚ) č. 540/2014
            
            
               Nariadenie (EÚ) č. 540/2014 sa mení takto:
            
            
               1. Príloha I sa mení takto:
            
            
               a)
                     V dodatku 1 sa dopĺňa tento bod 12.8:
            
            
               „12.8. Systém AVAS
            
            
               12.8.1. Schvaľovacie číslo typu vozidla so zreteľom na jeho emisie zvuku podľa predpisu EHK OSN č. 138 (1)
            
            
               alebo
            
            
               12.8.2. Úplný odkaz na výsledky skúšok hladín emisií zvuku systému AVAS nameraných v súlade s nariadením (EÚ) č. 540/2014 (1)“;
            
            
               b) Doplnok k dodatku 2 sa mení takto:
            
            
               i) Bod 3 sa nahrádza takto:
            
         
         
            
               „3. Systém AVAS namontovaný: áno/nie (1)“;
            
            
               ii) Dopĺňa sa tento bod 4:
            
            
               „4. Poznámky…………………………………………………………………………………….“.
            
            
               2. Príloha VIII sa nahrádza textom uvedeným v prílohe k tomuto nariadeniu.
            
            
               Článok 2
               Nadobudnutie účinnosti
            
            
               Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 26. 6. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  Nariadenie Európskeho parlamentu a Rady (EÚ) č. 540/2014 zo 16. apríla 2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS (Ú. v. EÚ L 158, 27.5.2014, s. 131).
               
               
                  
                     (2)
                  Ú. v. EÚ L 158, 27.5.2014, s. 131.
               
               
                  
                     (3)
                  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
               
            
      
    ---documentbreak--- 
      
         
         
            
               PRÍLOHA
            
            
               k
            
            
               delegovanému nariadeniu Komisie (EÚ) .../...,
            
            
               ktorým sa mení nariadenie Európskeho parlamentu a Rady (EÚ) č. 540/2014, pokiaľ ide o požiadavky na systém zvukovej signalizácie vozidla na účely typového schválenia EÚ
            
            
               „PRÍLOHA VIII
            
            
               OPATRENIA TÝKAJÚCE SA SYSTÉMU ZVUKOVEJ SIGNALIZÁCIE VOZIDLA (AVAS)
            
            
               ODDIEL I
            
            
               V tejto prílohe sa stanovujú opatrenia týkajúce sa systému zvukovej signalizácie vozidla (AVAS) pre hybridné elektrické vozidlá a výlučne elektrické vozidlá.
            
            
               1. Bez ohľadu na ustanovenia bodu 2 písm. a) a b) sa ustanovenia oddielu II uplatňujú na systém AVAS namontovaný:
            
            
               a) v ktoromkoľvek type vozidla schválenom pred 1. júlom 2019;
            
            
               b) v ktoromkoľvek novom vozidle založenom na type, ktorý je uvedený v písmene a), pred 1. júlom 2021.
            
            
               2. Ustanovenia oddielu III sa uplatňujú na systém AVAS namontovaný:
            
            
               a) v ktoromkoľvek type vozidla schválenom pred 1. júlom 2019, ak sa tak výrobca rozhodne;
            
            
               b) v ktoromkoľvek novom vozidle založenom na type, ktorý je uvedený v písmene a);
            
            
               c) v ktoromkoľvek type vozidla schválenom 1. júla 2019 alebo po tomto dátume;
            
            
               d) v ktoromkoľvek novom vozidle založenom na type, ktorý je uvedený v písmene c);
            
            
               e) v ktoromkoľvek novom vozidle 1. júla 2021 alebo po tomto dátume.
            
            
            
               ODDIEL II
            
         
         
            
               II.1Vlastnosti systému
            
            
               Ak je systém AVAS namontovaný vo vozidle, spĺňa požiadavky uvedené v bodoch II.2 a II.3.
            
            
               II.2.Prevádzkové podmienky
            
            
               a)Metóda generovania zvuku
            
            
               Systém AVAS automaticky generuje zvuk, a to minimálne v rozsahu rýchlosti vozidla od naštartovania približne do 20 km/h a pri cúvaní. Ak je vozidlo vybavené spaľovacím motorom, ktorý je pri vyššie uvedenom rozpätí rýchlosti vozidla v prevádzke, systém AVAS negeneruje zvuk.
            
            
               V prípade vozidiel so zariadením na zvukovú signalizáciu cúvania nie je potrebné, aby systém AVAS generoval pri cúvaní zvuk.
            
            
               b)Prepínač
            
            
               Systém AVAS sa montuje spolu s prepínačom, ku ktorému má vodič vozidla ľahký prístup, aby ho mohol zapnúť a vypnúť. Pri opätovnom naštartovaní vozidla sa systém AVAS štandardne prepne do zapnutej polohy.
            
            
               c)Stlmenie zvuku
            
            
               Počas prevádzky vozidla sa hladina zvuku systému AVAS môže stlmiť.
            
            
               II.3.Druh zvuku a hlasitosť
            
            
               a)Zvuk, ktorý má generovať systém AVAS, musí byť nepretržitý zvuk upozorňujúci chodcov a iných účastníkov cestnej premávky na vozidlo v prevádzke. Zvuk by mal umožňovať jednoducho určiť správanie vozidla a mal by znieť podobne ako zvuk vozidla rovnakej kategórie vybaveného spaľovacím motorom.
            
            
               b)Zvuk generovaný systémom AVAS musí umožniť jednoducho identifikovať správanie vozidla, napríklad tým, že hladina zvuku alebo jeho charakteristika sa automaticky zmení v závislosti od rýchlosti vozidla.
            
            
               c)Hladina zvuku generovaného systémom AVAS nepresiahne približnú hladinu zvuku vozidla kategórie M1 vybaveného spaľovacím motorom a prevádzkovaného za rovnakých podmienok.
            
            
               ODDIEL III
            
            
               III.1.Vlastnosti systému
            
            
               Systém AVAS spĺňa požiadavky uvedené v bodoch III.2 až III.6.
            
            
               III.2.Prevádzkové podmienky
            
            
               a)Metóda generovania zvuku
            
            
               Systém AVAS automaticky generuje zvuk, a to minimálne v rozsahu rýchlosti vozidla od naštartovania približne do 20 km/h a pri cúvaní. Ak je vozidlo vybavené spaľovacím motorom, ktorý je pri uvedenom rozpätí rýchlosti vozidla v prevádzke, systém AVAS negeneruje zvuk.
            
         
         
            
               Vozidlá s celkovými hladinami zvuku spĺňajúcimi požiadavky uvedené v bode 6.2.8 predpisu EHK OSN č. 138
                  1
                s odchýlkou + 3 dB(A) nemusia byť vybavené systémom AVAS. Požiadavky stanovené v bode 6.2.8 predpisu EHK OSN č. 138 týkajúce sa tretinooktávových pásiem a požiadavky stanovené v bode 6.2.3 predpisu EHK OSN č. 138 týkajúce sa frekvenčného posuvu vymedzeného v bode 2.4 rovnakého predpisu EHK OSN („frekvenčný posuv“) sa na uvedené vozidlá neuplatňujú.
            
            
               V prípade vozidiel so zariadením na zvukovú signalizáciu cúvania nie je potrebné, aby systém AVAS generoval pri cúvaní zvuk, pod podmienkou, že zvuk vydávaný zariadením na zvukovú signalizáciu cúvania spĺňa požiadavky stanovené v bode 6.2 druhom pododseku a v bode 6.2.2 predpisu EHK OSN č. 138.
            
            
               Zvuk vydávaný typom vozidla preloženým na schválenie sa meria v súlade s metódami stanovenými v prílohe 3 k predpisu EHK OSN č. 138 a jeho bodoch 6.2.1.3 a 6.2.2.2.
            
            
               b)Prepínač
            
            
               Systém AVAS možno namontovať spolu s mechanizmom, ktorý vodičovi umožňuje zastaviť činnosť systému AVAS („prerušovač“), ku ktorému má vodič vozidla ľahký prístup, aby ho mohol zapnúť a vypnúť. Ak je namontovaný prerušovač, systém AVAS sa pri opätovnom naštartovaní vozidla štandardne prepne do zapnutej polohy.
            
            
               Prerušovač musí okrem toho spĺňať požiadavky stanovené v bode 6.2.6 predpisu EHK OSN č. 138.
            
            
               c)Stlmenie zvuku
            
            
               Počas prevádzky vozidla sa hladina zvuku systému AVAS môže stlmiť. V uvedených prípadoch musí hladina zvuku systému AVAS spĺňať požiadavky stanovené v bode 6.2.8 predpisu EHK OSN č. 138.
            
            
               III.3.Druh zvuku a hlasitosť
            
            
               a)Zvuk, ktorý má generovať systém AVAS, musí byť nepretržitý zvuk upozorňujúci chodcov a iných účastníkov cestnej premávky na vozidlo v prevádzke. Zvuk musí umožniť jednoducho identifikovať správanie vozidla napríklad tým, že hladina zvuku alebo jeho charakteristika sa automaticky zmení v závislosti od rýchlosti vozidla. Zvuk musí znieť podobne ako zvuk vozidla rovnakej kategórie vybaveného spaľovacím motorom.
            
            
               Uplatňujú sa tieto pravidlá:
            
            
               i)ak je generovaný pri pohybe vozidla, zvuk systému AVAS musí podľa potreby spĺňať požiadavky stanovené v bodoch 6.2.1.1, 6.2.1.2, 6.2.1.3, 6.2.2.1, 6.2.2.2 a 6.2.3 predpisu EHK OSN č. 138;
            
            
               ii)stojace vozidlo môže vydávať zvuk, ako je uvedené v bode 6.2.4 predpisu EHK OSN č. 138.
            
            
               b)Výrobca vozidla môže vodičovi umožniť výber z rôznych zvukov, ktoré spĺňajú požiadavky stanovené v bode 6.2.5 predpisu EHK OSN č. 138.
            
            
               c)Hladina zvuku generovaného systémom AVAS nepresiahne približnú hladinu zvuku vozidla kategórie M1 vybaveného spaľovacím motorom a prevádzkovaného za rovnakých podmienok. Okrem toho sa uplatňujú požiadavky uvedené v bode 6.2.7 predpisu EHK OSN č. 138.
            
            
               d)Celková hladina zvuku vydávaného vozidlom v súlade s bodom 2 písm. a) druhým pododsekom nepresiahne približnú hladinu zvuku vozidla kategórie M1 vybaveného spaľovacím motorom a prevádzkovaného za rovnakých podmienok.
            
            
               III.4Požiadavky na skúšobnú dráhu
            
            
               Na overenie súladu skúšobnej dráhy s požiadavkami bodu 2.1.2 prílohy 3 k predpisu EHK OSN č. 138 sa ako alternatíva k norme ISO 10844:2014 môže do 30. júna 2019 uplatňovať norma ISO 10844:1994.
            
            
               III.5.Osvedčenie o typovom schválení
            
            
               V rámci prílohy k osvedčeniu o typovom schválení EÚ výrobca vozidla predkladá ktorýkoľvek z týchto dokumentov:
            
         
         
            
               a) oznámenie uvedené v bode 5.3 predpisu EHK OSN č. 138 v súlade so vzorom uvedeným v prílohe 1 k uvedenému predpisu;
            
            
               b) výsledky skúšok hladín emisií zvuku systému AVAS nameraných v súlade s týmto nariadením.
            
            
               III.6.Označenia
            
            
               Na každom komponente systému AVAS sa musia nachádzať tieto označenia:
            
            
               a)obchodný názov alebo značka výrobcu;
            
            
               b)vyhradené identifikačné číslo.
            
            
               Značky musia sú nezmazateľné a zreteľne čitateľné.
            
            
               “
            
         
         
            
                  
                     (1)
                  Ú. v. EÚ L 9, 13.1.2017, s. 33.